Document ID: /roh_data/filtered/fineweb-2-filterrobots_roh.jsonl.gz/21641

La Confederaziun quinta cun custs totals da 18 milliardas francs per novs jets da cumbat. Questa stimaziun vegn da l’Uffizi federal da l’armament Armasuisse. Tar ils custs d’acquisiziun da 6 milliardas vegnian anc 12 milliardas per la gestiun dals jets da cumbat.
In pledader dad Armasuisse ha confermà in rapport da la «Sonntagszeitung» a l’agentura da novitads Keystone / SDA. L’import sa basia sin datas d’experientscha ch’ins haja rimnà tar la flotta dals F/A-18 en passa 20 onns.
Ils 17 da settember decida il suveran svizzer a l’urna davart il project dals jets da cumbat.